Diari Oficial de la Generalitat Valenciana


Sumari del DOGV 7049, del 19-06-2013 (2013/5928)

Notificació de laude arbitral. Expedient número COIJAC/2012/596/46.
-------------------------------------------------------------------

### Dades del document

Número de DOGV
:   7049

Data del DOGV
:   19-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5928


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de laude arbitral. Expedient número COIJAC/2012/596/46. [2013/5928]  
Tal com ha acordat el president de la Junta Arbitral de Consum de la Comunitat Valenciana en l'expedient arbitral COIJAC/2012/596/46, a l'empara de les disposicions dels articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a l'interessat que s'expressa a continuació el laude arbitral dictat en l'expedient mencionat per mitjà d'este edicte:  
  
Interessat: Jesús Pelluch Ramos  
Últim domicili conegut: Sant Carles, 21, 46707 Carcaixent  
Expedient: COIJAC/2012/596/46  
Laude de 22 de novembre de 2012, que es dicta a València, en els termes següents: «S'estima parcialment la pretensió de Jesús Pelluch Ramos contra Xfera Móviles, SA (Yoigo), per considerar que no ha quedat desvirtuat per l'empresa reclamada que va realitzar una oferta al reclamant per mitjà de la qual li oferia la cancel·lació de la permanència que tenia vigent, i oferir-li un altre terminal amb noves condicions.  
  
De fet, la mercantil no ha remés a l'acte d'audiència la gravació o les condicions oferides, expressament requerides per esta Junta Arbitral amb data 07.09.2012 i 07.11.2012.  
D'acord amb el que s'ha exposat, este col·legi arbitral estima en equitat que Xfera Móviles, SA (Yoigo) haurà de cancel·lar la permanència vinculada al terminal avariat per no haver informat de forma clara i precisa sobre les condicions oferides al Sr. Pelluch Ramos.  
D'altra banda, davant de la inassistència del reclamant a l'acte d'audiència i dels documents que es troben en l'expedient, el Col·legi Arbitral no té prou elements de juí per a pronunciar-se sobre l'aspecte relatiu a l'entrega d'un terminal amb noves condicions.»  
El laude indicat té caràcter vinculant i executiu i és eficaç des del dia de la notificació.  
Cosa es fa saber a l'interessat reclamant als efectes oportuns i previstos en el Reial Decret 231/2008, de 15 de febrer, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge, a més de significar-li que dins dels deu dies següents a la notificació del laude podrà demanar al Col·legi Arbitral correcció, aclariment o complement del laude, d'acord amb les disposicions de l'article 39. Contra el laude és possible l'acció d'anul·lació, que caldrà presentar davant de l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que establixen els articles 40 i següents de la Llei 60/2003, d'Arbitratge.  
I perquè servisca de notificació a l'interessat consignat adés s'expedix este edicte.  
  
València, 31 de maig de 2013.- La presidenta de la Junta Arbitral: Gema Ferrer Portillo.